INDOKOLÁS
Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet módosításáról szóló rendelet tervezet

I. Általános indokolás
A Képviselő-testület a 2024. február 21.-én megtartott ülésén a 27/2024. sz. Képviselő-testületi határozattal felkérte a polgármestert a 92/2015. számú Képviselő-testületi határozattal elfogadott Kiskőrös Város Településszerkezeti Tervének és Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet (továbbiakban: HÉSZ) módosítására.
A módosítás 6 részterületen módosítja a HÉSZ 1. számú mellékletét képező szerkezeti tervlapjai közül a B4, C4, C5, C6, D3, D4, D5, E2 és E3 tervlapokat. Egy esetben történik a szerkezeti tervnek módosítása 2335 m2 területrésszel csökken a gazdasági célú területfelhasználás és növekszik a vegyes területfelhasználás, mely a B4 tervlapot érinti. A HÉSZ elővásárlási joggal érintett ingatlanok 2. számú melléklete bővül az 1539, 1578, 2448, 2459, 2035/18 hrsz-ú ingatlanokkal. A HÉSZ 46. § (2a) bekezdése módosul azzal, hogy a Luther Márton téren is elhelyezhető pavilon, mint vendéglátó rendeltetési egység kiszolgáló helyisége.
A módosítások új területfelhasználással nem érintettek, a jogszabályi kritériumok szerint a módosítás egyszerűsített eljárás keretében került lefolytatásra.

II. Részletes indokolás
A rendelet tervezet (továbbiakban: Rendelet) 4 paragrafusban módosítja a hatályos rendelet előírásait, és a szabályozási tervet. Ezek indoklása a következő:

1. §-hoz
A hatályos rendelet 46. § (2a) bekezdése kiegészül „és a Luther Márton” szövegrésszel, így a Luther téren lévő vendéglátóhely kiszolgálására is elhelyezhető pavilon.

2. §-hoz
A HÉSZ 59. § (2a) bekezdése a rendeletben, illetve az 1. és 2. számú mellékletében átvezetett módosítások hatályba léptetéséről rendelkezik.

3. §-hoz
Az (1) bekezdés a HÉSZ 1. számú mellékletét képező szabályozási tervlapok közül a B4 tervlapján a 2713 hrsz-ú Kiskőrösi Közúti Múzeum területének 2335 m2-rel történő bővítését és a megvételre szánt terület gazdasági (Gksz) felhasználásból vegyes (Vt) területfelhasználásba történő átsorolását, valamint a telekhatár mentén a kötelező fásítás előírását, a C4 tervlap módosítása az 1538 hrsz-ú ingatlan ú ingatlan útként történő kiszabályozásának korrekcióját tartalmazza a meglévő telekhatárhoz igazítva, a C5 és C6 szelvény módosítását a 3330 3328/11 hrsz-ú ingatlanok telekhatárrendezése miatt a Kodály Z. u. szabályozási vonal korrekciója indokolja, a D3 tervlap módosítása a 2390, 2394 és 2395 hrsz-ú ingatlan Vt. -3.2 területfelhasználási egységbe kerül átsorolásra, a meglévő beépítéshez igazodóan, a C4 és D4 tervlap a Kossuth L. út - Damjanich u. – Mészáros L. u. – Lidl által körbezárt telektömb új közterületi kapcsolatának kialakításával módosul. Az E2 és E3 szelvényen lévő 1751/15 hrsz-ú ingatlan Gksz 1.6 övezeti besorolásba kerül, amely intenzívebb 60%-os beépíthetőséget jelent. A tervlapokon a 1539, 1578, 2448, 2459, 2035/18 hrsz-ú ingatlanok elővásárlási joggal történő terhelése is feltüntetésre került. 
A (2) bekezdés a HÉSZ 2. számú mellékletét tartalmazó elővásárlási joggal érintett ingatlanokat bővíti a 1539, 1578, 2448, 2459, 2035/18 hrsz-ú ingatlanokkal.

4. §-hoz
A rendelet a kihirdetést követő napon lép hatályba.

